Man bedrieg POF glo uit miljoeneArgieffoto. ŉ 56-jarige man is in hegtenis geneem nadat hy die Padongelukkefonds (POF) glo uit meer as R6 miljoen bedrieg het. Kapt. Simphiwe Mhlongo, woordvoerder van die Valke, het gesê Ebrahim Mohamed het glo ŉ vals eis by die POF ingedien waarna die geld aan hom uitbetaal is. “Hy het beweer dat hy ernstige beserings in ŉ motorongeluk opgedoen het en gevolglik ŉ parapleeg is. Die Valke het op inligting wat hulle ontvang het gereageer en ondersoek begin instel,” het Mhlongo gesê. Mohamed het Maandag vlugtig in die handelshof in Durban verskyn. Die saak is tot 21 Augustus uitgestel wanneer Mohamed glo om borgtog sal aansoek doen.